Feladatok:

1. Állíts be egyszínű halványkék hátteret a bemutató mindegyik diájára
2. Változtasd meg a diák bal szélén található filmszalag kitöltőszínét sötétkékre! A szélességét pedig 2,5 cm-re!
3. Az első dián található cím „Holdfény videókölcsönző” legyen, és betűtípusát változtasd meg 49 pontos Algerian betűtípusúra és helyezd el a szövegdoboz közepén!
4. Az első dián található sárga szövegdobozba írd bele a nevedet narancssárga színnel és vastagon szedve!
5. Az első dia után szúrj be egy cím és tartalom elrendezésű diát. A dia címe „Választható filmek” legyen, majd a sárga szövegdobozba sorold fel a választható videók címét egymás alá (készíts belőlük felsorolást). A felsorolást piros nyilakkal oldd meg, illetve mindegyik választható film esetén hiperhivatkozás segítségével oldd meg, hogy ha rákattintok a címre, akkor megmutassa nekem a film tartalmát.
6. Az 5. diára szúrd be a BánkBán.jpg képet és helyezd el a dia bal alsó sarkában. A kép magassága 4,5 cm legyen.
7. Minden dián jelenjen meg az aktuális dátum és a diaszám!
8. Az összes diára vonatkozóan mind a 4 sarokban tüntess fel egy 1,7 cm X 1,7 cm es sárga színű hold alakzatot, aminek 2 pont vastag narancssárga szegélye legyen.
9. Minden dián a kép „beúszás” típusú animációval jelenjen meg, a hozzájuk tartozó sárga szövegdobozban lévő szöveg sorai a kép megjelenése után egyszerre jöjjenek be „fénysebesség” típusú animációval.
10. Az utolsó dián lévő diagram esetén ahhoz a filmhez tartozó sáv színe legyen piros, amelyiket a legkevesebbszer kölcsönözték ki. A sávok egymás után egyesével ússzanak be balról.
11. A munkádat a saját neveden mentsd el!